**ДУНДГОВЬ АЙМАГ**

**САНХҮҮГИЙН ХЯНАЛТ, АУДИТЫН АЛБА**

****

**САНХҮҮГИЙН ХЯНАЛТ, АУДИТЫН АЛБАНЫ ДУНД**

**ХУГАЦААНЫ ТӨЛӨВЛӨГӨӨ**

**/ 2019-2021 /**

**2019 ОН**

**УДИРТГАЛ**

Монгол Улсын Үндсэн хууль, Төсвийн тухай хууль, Төрийн албаны тухай хууль, Дотоод аудитын үйл ажиллагааны стандартуудыг үйл ажиллагаандаа нэвтрүүлж, /Олон улсын мэргэжлийн практикийн хүрээ-“ОУМПХ”/ төрийн байгууллагын шинэчлэлийн урт хугацааны үзэл баримтлалын дагуу “Хуулиа дээдлэх нь эрдслээс урьдчилан сэргийлэх, байгууллагын амжилтын түлхүүр***”*** уриан дор Дундговь аймгийн Төсвийн ерөнхийлөн захирагчийн харъяа төсвийн байгууллагууд, төрийн болон орон орон нутгийн өмчит, төрийн болон орон нутгийн өмч давамгайлсан хуулийн этгээдүүдийн үйл ажиллагааг сайжруулах, санхүү, нягтлан бодох бүртгэлийн холбогдолтой хууль тогтоомжийн хэрэгжилтэнд хяналт тавих, төсвийн хөрөнгө өр төлбөр, орлого, зарлага, хөтөлбөр, арга хэмжээ, хөрөнгө оруулалтанд хийх санхүүгийн хяналт шалгалт хийх үнэлэлт дүгнэлт, зөвлөмж гаргах, эрсдлийн удирдлагаар хангах чиг үүргийг Санхүүгийн хяналт, аудитын алба нь хэрэгжүүлэн ажиллаж байгаа бөгөөд тодорхой хэтийн зорилго, хүрэх үр дүн бүхий стратеги төлөвлөгөөг боловсруулсан нь бидний цаашдын ажилд тулгуур үндэслэл болох юм.

Төсвийн тухай хууль, Дотоод аудитын олон улсын стандартын дагуу санхүүгийн хяналт шалгалт, дотоод аудитын үйл ажиллагааг мэргэжлийн өндөр түвшинд гүйцэтгэх ба ингэхдээ тухайн байгууллагын эрсдлийн удирдлага, хяналт, засаглалын аливаа үйл ажиллагааны үр өгөөжийг бодит байдалд тулгуурлан үнэлж, зохих зөвлөмж, шийдвэрүүдийг гаргах ажлыг үе шаттай хэрэгжүүлж, эрсдэлийн менежментийг нэвтрүүлж, байгууллагын үйл ажиллагааны үнэ цэнийг нэмэгдүүлж сайжруулах зорилт дэвшүүлэн ажиллаж байна.

Энэхүү зорилтыг ханган биелүүлэхийн тулд давуу талыг бататгаж, боломжуудыг ашиглан, сул талыг бууруулах замаар тулгарч болзошгүй эрсдэлийг даван туулахад чиглэсэн үйл ажиллагааны хөгжлийн хөтөлбөр боловсруулж, хэрэгжүүлэх алхмуудыг тодорхойлсон болно.

**ТӨСВИЙН ШУУД ЗАХИРАГЧИЙН МЭДЭГДЭЛ**

         Санхүүгийн хяналт, аудитын алба нь ирэх 3 жилд 2019-2021 онд төрийн албан хаагчдын мэргэжил, ур чадварыг байнга дээшлүүлж тэдний ажиллах ая тухтай таатай орчинг бүрдүүлж ажиллана. Үүнд:

1. Санхүүгийн хяналт, аудитын албаны ажилчдын ажиллах гол нөхцөл болох суурин компьютер, зөөврийн компьютеруудийн хүчин чадлыг сайжруулах, шинэчлэх.
2. Санхүүгийн хяналт шалгалтын улсын байцаагч, дотоод аудиторыг сургалтанд байнга хамруулж, тэдний ажиллах ур чадвар ,мэдлэг мэргэжлийг дээшлүүлнэ.
3. Ажилчдыг эрүүл мэндийн үзлэгт хамруулах арга хэмжээг хэрэгжүүлнэ.
4. Батлагдсан төсвийн хүрээнд болон хамт олны нөөц бололцоогоор ажилчдын нийгмийн асуудлыг шийдвэрлэнэ.
5. Төсөвлөсөн хөрөнгийг үр ашигтай зарцуулан,түүнд тавих хяналтыг сайжруулж холбогдох хууль тогтоомжийг мөрдөж, үр ашигтай зарцуулна.

ТӨСВИЙН ШУУД ЗАХИРАГЧ, САНХҮҮГИЙН ХЯНАЛТ, АУДИТЫН

АЛБАНЫ ДАРГА Г.ЗОРИГТ

**НЭГ. СТРАТЕГИЙН ТӨЛӨВЛӨГӨӨ**

**2019-2021**

**ДУНДГОВЬ АЙМГИЙН САНХҮҮГИЙН ХЯНАЛТ, АУДИТЫН АЛБАНЫ**

**ТАНИЛЦУУЛГА**

Дундговь аймгийн Санхүүгийн хяналт, аудитын алба нь Монгол Улсын Засгийн газрын 2014 оны 327 дугаар тогтоолоор Мэргэжлийн хяналтын газарт байсан санхүүгийн хяналт шалгалтын чиг үүргийг шилжүүлснээр аймгийн Засаг даргын 2014 оны А/707тоот захирамжаар аймгийн Засаг даргын дэргэдэх Санхүүгийн хяналт, аудитын алба нэртэйгээр байгуулагдан ажиллаж байна.

Тус алба 2016 онд аймгийн ИТХ-ын тогтоолоор батлагдсан бүтэц, орон тооны зохион байгуулалтаар 6 орон тоотой, 1 албаны дарга, 5 санхүүгийн хяналт шалгалтын улсын/ахлах/ байцаагчтайгаарТөсвийн ерөнхийлөн захирагчийн харьяаны төсөвт байгууллагууд, төрийн болон орон нутгийн өмчит, тэдгээрийн оролцоотой аж ахуйн нэгж байгууллагуудад Монгол Улсын Төсвийн тухай хууль, Нягтлан бодох бүртгэлийн тухай болон санхүү, бүртгэлийн холбогдолтой хууль, дүрэм, журам, стандартын хэрэгжилтэнд хяналт тавин ажиллаж байна.

**АЛСЫН ХАРАА:**

Хууль ёсыг дээдлэх, санхүүгийн сахилга батыг сайжруулах, аливаа эрсдлээс урьдчилан сэргийлэхийн төлөө.

**ЭРХЭМ ЗОРИЛГО:**

Төсвийн ерөнхийлөн захирагчийн эрхлэх асуудлын хүрээний төсвийн байгууллага, төрийн болон орон нутгийн өмчит, төрийн болон орон нутгийн өмч давамгайлсан хуулийн этгээдүүдийн хууль тогтоомжийн хэрэгжилтэнд хяналт тавих, төсвийн хөрөнгө өр төлбөр, орлого, зарлага, хөтөлбөр, арга хэмжээ, хөрөнгө оруулалтанд хийх санхүүгийн хяналт шалгалт болон дотоод аудит хийх, үнэлэлт дүгнэлт, зөвлөмж гаргах, эрсдлийн удирдлагаар хангахад Санхүүгийн хяналт, аудитын албаны эрхэм зорилго оршино.

**ЗОРИЛГО:**

Төсөв, санхүүгийн сахилга батыг сайжруулах, болзошгүй эрсдлийг бууруулах замаар байгууллагын үйл ажиллагааг сайжруулж, үнэ цэнийг нэмэгдүүлэхэд байгууллагад зөвлөн туслах.

**ҮЗЭЛ БАРИМТЛАЛ, ҮНЭТ ЗҮЙЛ**

* Санхүүгийн хяналт шалгалт болон дотоод аудитыг хууль, олон улсын стандартын хүрээнд хэрэгжүүлнэ.
* Хараат бус, бодитой баталгаажуулах, зөвлөх үйл ажиллагааг ил тод, үр нөлөө, үр ашигтай байхаар гүйцэтгэнэ.
* Шалгуулагч этгээдэд адил тэгш хандаж, хууль ёсны эрхийг хамгаалан хүндэтгэн харилцана.

**СТРАТЕГИЙН ЗОРИЛГО**

**Хөгжлийн зорилго 1**

Санхүүгийн хяналт шалгалт болон дотоод аудитыг хууль, олон улсын стандартын хүрээнд хэрэгжүүлж байгууллагын үнэ цэнийг нэмэгдүүлэхэд зөвлөн туслаж, төсвийн хөрөнгийн үр өгөөжийг нэмэгдүүлэх, төсвийн хөрөнгийн зарцуулалтад иргэд олон нийт хяналт тавих системийн хэрэгжилтийг сайжруулна.

**Хөгжлийн зорилго 2**

Удирдлага зохион байгуулалтыг боловсронгуй болгож, харилцаа хамтын ажиллагааны удирдлагыг сайжруулна.

**Хөгжлийн зорилго 3**

Мэдлэгт суурилсан, чадварлаг хүний нөөцийг бүрдүүлж, хөгжүүлнэ.

**Хөгжлийн зорилго 4**

Техник тоног төхөөрөмжийг орчин үеийн чанарын өндөр түвшинд хүргэж, материаллаг баазыг бэхжүүлнэ.

**Хөгжлийн зорилго 5**

Байгууллагын хөгжлийн төлөвлөгөөтэй уялдуулан ажилтнуудын нийгмийн асуудлыг шийдвэрлэнэ.

**Хөгжлийн зорилго 6**

Санхүү,төсвийн зохистой удирдлагыг хэрэгжүүлж, төсвийн ил тод байдлыг хангана.

**НЭГ. ҮЙЛ АЖИЛЛАГААНЫ ХӨГЖЛИЙН ЗОРИЛГО**

Санхүүгийн хяналт шалгалт болон дотоод аудитыг хууль, олон улсын стандартын хүрээнд хэрэгжүүлж байгууллагын үнэ цэнийг нэмэгдүүлэхэд зөвлөн туслаж, төсвийн хөрөнгийн үр өгөөжийг нэмэгдүүлэх, төсвийн хөрөнгийн зарцуулалтад иргэд олон нийт хяналт тавих системийн хэрэгжилтийг сайжруулна.

**Зорилтууд:**

1. Төсвийн ерөнхийлөн захирагчийн харъяа байгууллага, засгийн газрын тусгай сангууд, төсөл хөтөлбөр, төрийн болон орон нутгийн өмчит үйлдвэрийн газруудын төсвийн орлого бүрдүүлэлт, хөрөнгийн зарцуулалт, нягтлан бодох бүртгэлийн үйл ажиллагаанд санхүүгийн хяналт шалгалтыг хараат бусаар гүйцэтгэх.
2. Төсвийн ерөнхийлөн захирагчийн харъяа байгууллага, засгийн газрын тусгай сангууд, төсөл хөтөлбөр, төрийн болон орон нутгийн өмчит үйлдвэрийн газруудын үйл ажиллагааг сайжруулах, үнэ цэнийг нэмэгдүүлэх зорилгоор дотоод аудитыг олон улсын стандарт, хуульд нийцүүлэн хийж үнэлэлт, дүгнэлт өгч зөвлөн туслана.
3. Төсвийн хөрөнгийн бүрдүүлэлт, хэрэгжилт, тайлагналт, хяналтыг иргэд олон нийтэд ил тод мэдээлэх хуулийн хэрэгжилтийг хангах зорилгоор шилэн дансны хэрэгжилтэд хяналт тавьж ажиллана.

**ХОЁР. УДИРДЛАГА, ЗОХИОН БАЙГУУЛАЛТЫН ХӨГЖЛИЙН ЗОРИЛГО**

Удирдлага зохион байгуулалтыг боловсронгуй болгож, харилцаа хамтын ажиллагааны удирдлагыг сайжруулна.

**Зорилтууд:**

1. Байгууллагын өөрийн удирдлагыг бэхжүүлж, дээшлүүлэх.
2. Байгууллагын соёл, дэг журмыг сахин биелүүлэх.
3. Байгууллагын дотоод хяналтыг төлөвшүүлж, үр дүнг дээшлүүлэх
4. Санхүүгийн хяналт шалгалт, дотоод аудитыг харилцан уялдаатай, үр нөлөөтэй хэрэгжүүлэхэд харилцагч, хамтран ажиллагч төрийн байгуууллагуудын хамтын ажиллагаа, түншлэлийг өргөжүүлэх.

**ГУРАВ. ХҮНИЙ НӨӨЦИЙН ХӨГЖЛИЙН ЗОРИЛГО**

Мэдлэгт суурилсан чадварлаг хүний нөөцийг бүрдүүлж, хөгжүүлнэ.

**Зорилтууд:**

1. Ажилтнуудын сургалтын хэрэгцээг нарийвчлан тодорхойлж, ур чадварыг нэмэгдүүлэхэд чиглэсэн сургалтын хөтөлбөрийг бий болгон хэрэгжүүлж шаардагдах хөрөнгийг жил бүрийн төсөвт суулгах.
2. Хүний нөөцийн гүйцэтгэлийн шалгуур үзүүлэлтийг боловсруулан албан тушаалын тодорхойлолтод тусгах
3. Төрийн жинхэнэ албан хаагчийн зэрэг дэв ахиулах, албан тушаалд дэвшүүлэх бодлогын зөв, оновчтой, ил тод тогтолцоог бүрдүүлж, ажилтнуудын мэдлэг, ур чадварыг дээшлүүлэх.

**ДӨРӨВ. ТЕХНИК, ТОНОГ ТӨХӨӨРӨМЖИЙН ХӨГЖЛИЙН ЗОРИЛГО**

Техник тоног төхөөрөмжийг орчин үеийн чанарын өндөр түвшинд хүргэж, материаллаг баазыг бэхжүүлнэ.

**Зорилтууд:**

1. Ажилчдыг бүрэн суурин болон зөөврийн компьютеруудтай болгож, хүчин чадлыг сайжруулах, шинэчлэх.
2. Хөдөө сумдад ажиллахад ашиглах өөрийн гэсэн автомашинтай болох.
3. Ажилчдын ажиллах нөхцөл боломжийг сайжруулж ширээ, сандал, шкаф зэргийг шинэчилж нэмэгдүүлэх.
4. Хяналт шалгалт, сургалт зохион байгуулахад шаардагдах тоног төхөөрөмжтэй болох.

**ТАВ. НИЙГМИЙН ХАНГАМЖИЙН ХӨГЖЛИЙН ЗОРИЛГО**

Байгууллагын хөгжлийн төлөвлөгөөтэй уялдуулан ажилтнуудын нийгмийн асуудлыг шийдвэрлэнэ.

**Зорилтууд:**

1. Албан хаагчдын эрүүл мэндийг хамгаалж, урьдчилан сэргийлэх арга хэмжээг тогтмолжуулах.
2. Ажилтнуудын нийгмийн гол асуудал болох орон сууцны нөхцөлийг сайжруулах.
3. Хамт олны нийгмийн бусад нийтлэг асуудлыг шийдвэрлэх.

**ЗУРГАА. САНХҮҮГИЙН ХӨГЖЛИЙН ЗОРИЛГО**

Санхүү,төсвийн зохистой удирдлагыг хэрэгжүүлж, ил тод байдлыг хангана.

**Зорилтууд:**

1. Батлагдсан төсвийг зориулалтын дагуу, үр ашигтай зарцуулж өр авлагагүй ажиллах.
2. Төсвийн гүйцэтгэл, мэдээ тайлан баталгаажсан, ил тод байх
3. Шилэн дансанд мэдээллийг тухай бүр байршуулж байх

**СТРАТЕГИ ТӨЛӨВЛӨГӨӨГ ХЭРЭГЖҮҮЛЭХ ҮЙЛ АЖИЛЛАГААНЫ ҮНДСЭН ЧИГЛЭЛ, ШАЛГУУР ҮЗҮҮЛЭЛТ**

|  |  |  |
| --- | --- | --- |
| Хэрэгжүүлэх стратеги зорилтууд | Үйл ажиллагааны  үндсэн чиглэлүүд | Шалгуур  үзүүлэлтүүд |
| *Нэг. Санхүүгийн хяналт шалгалт болон дотоод аудитыг хууль, олон улсын стандартын хүрээнд хэрэгжүүлж байгууллагын үнэ цэнийг нэмэгдүүлэхэд зөвлөн туслаж, төсвийн хөрөнгийн үр өгөөжийг нэмэгдүүлэх, төсвийн хөрөнгийн зарцуулалтад иргэд олон нийт хяналт тавих системийн хэрэгжилтийг сайжруулна.* | | |
| 1.Төсвийн ерөнхийлөн захирагчийн харъяа байгууллага, засгийн газрын тусгай сангууд, төсөл хөтөлбөр, төрийн болон орон нутгийн өмчит үйлдвэрийн газруудын төсвийн орлого бүрдүүлэлт, хөрөнгийн зарцуулалт, хадгалалт, хамгаалалт, бүртгэл, ашиглалт, нягтлан бодох бүртгэлийн үйл ажиллагаанд санхүүгийн хяналт шалгалтыг хараат бусаар гүйцэтгэх | 1.1.1 Хууль тогтоомж, дүрэм, журам, стандарт, гэрээг мөрдөж байгаа байдал, хэрэгжилтийн хяналт;  1.1.2 Төрийн болон орон нутгийн өмчийн хөрөнгийн хадгалалт, хамгаалалт, бүртгэл, ашиглалт, зарцуулалтын байдал;  1.1.3. Төсвийн хөрөнгөөр хийгдэж байгаа үйл ажиллагаа болон төсвийн санхүүжилт, зарцуулалт, түүний үр ашигтай байдал;  1.1.4 Төсөв, санхүүгийн холбогдолтой хууль тогтоомж, Засгийн газрын шийдвэр болон тэдгээрийг үндэслэн эрх бүхий байгууллагаас гаргасан дүрэм, журам, заавар, стандарт, гэрээний хэрэгжилтэд хяналт тавих;    1.1.5 Төсвийн буюу төрийн болон орон нутгийн өмчийн байгууллагын өглөг, авлагын байдалд хяналт тавих;    1.1.6 Тухайн байгууллагын орлогын төлөвлөлт, төвлөрүүлэлт, хөрөнгийн зарцуулалтад хяналт тавих;  1.1.7. Төсвийн хөрөнгө оруулалтын санхүүжилт, зарцуулалт, түүний үр ашгийн байдалд хяналт  тавих  1.1.8 Анхан шатны болон нягтлан бодох бүртгэлийн хөтлөлт, санхүүгийн тайланд хяналт тавих; | -Хууль тогтоомж, журам, стандарт, гэрээний хэрэгжилт сайжирсан байна.  - бүртгэлгүй хөрөнгийг бүртгэлд авч, ашиглалтыг сайжруулан, ашиглалтгүй хөрөнгийг зохих журмын дагуу шийдвэрлэсэн байх.  -төсвийн хөрөнгийг зориулалтын дагуу хууль тогтоомжид нийцүүлэн зарцуулж тайлагнасан байх.  -өглөг ,авлагыг бүртгэж тайлагнасан, хугацаанд нь барагдуулсан байх.  -хууль тогтоомжоор тогтоосон орлогыг төвлөрүүлж хууль журмын дагуу зарцуулсан байх.  -Анхан шатны болон нягтлан бодох бүртгэлийн хөтлөлт, санхүүгийн тайланг олон улсын стандартад нийцүүлэн гаргаж тайлагнасан байх. |
| 1.2 Төсвийн ерөнхийлөн захирагчийн харъяа байгууллага, засгийн газрын тусгай сангууд, төсөл хөтөлбөр, төрийн болон орон нутгийн өмчит үйлдвэрийн газруудын үйл ажиллагааг сайжруулах, үнэ цэнийг нэмэгдүүлэх зорилгоор дотоод аудитыг олон улсын стандарт, хуульд нийцүүлэн хийж үнэлэлт, дүгнэлт өгч зөвлөн туслана. | 1.2.1 Засгийн газрын тусгай сангуудын үйл ажиллагааны аудит  1.2.2 Худалдан авах ажиллагааны аудит  1.2.3 байгууллагын дотоод хяналт, засаглалын байдалд болон холбогдох стандартын хүрээнд тодорхойлсон бусад аудит.  1.2.4. санхүү, төсөв, төрийн сангийн үйл ажиллагааны үнэн зөв, найдвартай байдлын аудит  1.2.5. салбарын эрсдэлийн удирдлагын тогтолцооны үр ашигтай байдлын аудит  1.2.6 төсвийн ерөнхийлөн захирагч болон тухайн байгууллагын шийдвэрээр тусгайлан явуулах аудит; | * Байгууллагын үйл ажиллагаа сайжирч, үнэ цэнийг нэмэгдүүлэхэд дэмжлэг үзүүлсэн байх. * Төсвийн хөрөнгийг үр ашигтай зарцуулсан байх. * Аудитыг хууль дүрэм, олон улсын стандартын дагуу хийсэн байх. * Аудитын зорилго хангагдсан байх. |
| 1.3 Төсвийн хөрөнгийн бүрдүүлэлт, хэрэгжилт, тайлагналт, хяналтыг иргэд олон нийтэд ил тод мэдээлэх хуулийн хэрэгжилтийг хангах зорилгоор шилэн дансны хэрэгжилтэд хяналт тавьж ажиллана. | 1.3.1 Шилэн дансны аудит | -Шилэн дансанд байрших мэдээллүүд үнэн зөв, иж бүрэн, цаг хугацаандаа мэдээлэгдсэн байх. |
| *Хоёр.Удирдлага зохион байгуулалтыг боловсронгуй болгож харилцаа хамтын ажиллагааны удирдлагыг сайжруулна.* | | |
| 1.1.Байгууллагын өөрийн удирдлагыг бэхжүүлж, дээшлүүлэх | Байгууллагын менежментийг сайжруулах | Тухайн оны өсөлт, бууралтын хувь |
| 1.2 Байгууллагын соёл, дэг журмыг сахин биелүүлэх | Захирах, захирагдах ёсны зарчмыг баримтлах  Ашиг сонирхлын зөрчлөөс ангид байж, ёс зүйтэй хяналтыг төлөвшүүлэн, шударга бус явдалтай эвлэршгүй байж, бусдыг манлайлах  Төрийн үйлчилгээг цаг алдалгүй, олон нийтэд чанартай, хүртээмжтэй соёлтой хүргэж, тэдний итгэл үнэмшлийг хүлээх. | Аливаа ёс зүйн болон ашиг сонирхлын зөрчлийн үзүүлэлтээр |
| 1.3 Байгууллагын албан хаагчдын ёс зүй, хариуцлагыг дээшлүүлж, дотоод хяналтыг төлөвшүүлэх. | Байгууллагын дотоод хяналтын журмыг боловсронгуй болгож, төлөвлөгөөт хяналтыг тогтмолжуулж, үр дүнг хамт олны хурлаар хэлэлцүүлэх, тайлагнах  Дотоод хяналтын бүртгэлийг нэгж бүрт хөтөлж, мэдээллийн сан бүрдүүлэх | Дотоод хяналтыг улирал бүр хийж, үр дүнг тооцох  Мэдээллийн сантай болох |
| 1.4.Санхүүгийн хяналт шалгалт, дотоод аудитыг харилцан уялдаатай, үр нөлөөтэй хэрэгжүүлэхэд харилцагч,хамтран ажиллагч төрийн байгуууллагуудын ажиллагаа, түншлэлийг өргөжүүлэх. | Болзошгүй эрсдэлээс урьдчилан сэргийлэх, шалгалтын дүнгийн талаар олон нийтэд мэдээлэх, шаардлагатай тохиолдолд төрийн бусад байгууллагуудтай хамтарч ажиллах | Зөрчил буурсан байх |
| *Хоёр.Мэдлэгт суурилсан суралцагч байгууллагыг хөгжүүлж, чадварлаг хүний нөөцийг бүрдүүлж, хөгжүүлнэ.* | | |
| * 1. Ажилтнуудын сургалтын хэрэгцээг нарийвчлан тодорхойлж, ур чадварыг нэмэгдүүлэхэд чиглэсэн сургалтын хөтөлбөрийг бий болгож хэрэгжүүлэх | Мэргэшсэн нягтлан бодогчийн эрх олгох, эрх сунгах, тасралтгүй боловсрол олгох сургалтуудад хамруулах.  Дотоод аудитын үндсэн мэдлэг олгох сургалтанд аудиторуудыг бүрэн хамруулах.  Албан хаагчдыг эрх зүйн чиглэлээр мэргэжил дээшлүүлэх сургалтанд хамруулах. | Мэргэшсэн нягтлан бодогчийн тоо  Сургалтанд хамрагдсан ажилтны тоо  Сургалтанд хамрагдсан ажилтны тоо |
| * 1. Хүний нөөцийн гүйцэтгэлийн шалгуур үзүүлэлтийг боловсруулан албан тушаалын тодорхойлолтод тусгах. | Ажлын ачааллын бодит байдлын талаар судалгаа хийх.  Ажлын байрны шинжилгээнд үндэслэн, ажлын байрны тодорхойлолтуудыг шинэчлэх | Шинжилгээ хийгдсэн ажлын байрны тоо  Шинэчлэн боловсруулсан ажлын байрны тодорхойлолт |
| * 1. Төрийн жинхэнэ албан хаагчийн зэрэг дэв ахиулах, албан тушаалд дэвшүүлэх бодлогын зөв, оновчтой, ил тод тогтолцоог бүрдүүлж, ажилтнуудын мэдлэг, ур чадварыг дээшлүүлэх. | Хөдөлмөрийн бүтээмжийг бодитой үнэлдэг тогтолцоог бий болгож, байгууллагын дотоод дүрэм, журамд тусгах. | Дүрэм, журамд орсон нааштай өөрчлөлтийн тоо  Албан тушаал болон зэрэг дэв ахисан ажилтны тоо |
| *Гурав.Техник тоног төхөөрөмжийг олон улсын жишигт хүргэж, материаллаг баазыг бэхжүүлнэ.* | | |
| 3.1. Ажилчдын суурин болон зөөврийн компьютерүүдийн хүчин чадлыг сайжруулах, шинэчлэх | Байгууллагын хэмжээнд ашиглагдаж байгаа компьютерийн үзүүлэлтийг тодорхойлох | Шинэчлэгдсэн компьютерийн тоо |
| 3.2. Хяналт шалгалтанд ашиглах өөрийн автомашинтай болох | Гэрээгээр гадны байгууллагын болон хувийн автомашиныг ашигладаг байдал арилна. | Автомашинтай болно |
| 3.3.Хяналт шалгалт, сургалт зохион байгуулахад ашиглах тоног төхөөрөмжтэй болох | Хяналт шалгалтын үр нөлөөг дээшлүүлж, зөрчил буурах | Нэмэгдсэн тоног төхөөрөмжийн нэр төрөл, тоо |
| *Дөрөв. Байгууллагын хөгжлийн төлөвлөгөөтэй уялдуулан ажилтнуудын нийгмийн асуудлыг шийдвэрлэнэ.* | | |
| 4.1. Албан хаагчдын эрүүл мэндийг хамгаалж, урьдчилан сэргийлэх арга хэмжээг тогтмолжуулах. | Ажилтнуудыг эрүүл мэндийн бүрдмэл үзлэгт жил бүр хамруулах | Үзлэгт хамрагдсан ажилтнуудын тоо |
| 4.2 Ажилтнуудын нийгмийн гол асуудал болох орон сууцны нөхцөлийг сайжруулах. | Орон сууцны хэрэгцээний талаар бодитой судалгаа гаргах  Орон сууцны нөхцөлөө сайжруулахад нь бодит туслалцаа үзүүлэх | Энэ чиглэлээр оруулсан хөрөнгө оруулалт мөнгөн дүнгээр |
| 4.3 Хамт олны нийгмийн бусад нийтлэг асуудлыг шийдвэрлэх. | Тусламж: Орон сууцны нөхцөлөө сайжруулахад нь зориулан нэг удаагийн санхүүгийн буцалтгүй тусламж үзүүлэх  Шинээр гэр бүл болоход нь санхүүгийн буцалтгүй тусламж үзүүлэх  Хүүхэд төрүүлэх, хүүхэд үрчлэн авахад нь санхүүгийн буцалтгүй тусламж үзүүлэх  Тэтгэмж: Хүнд өвчтэй гэр бүлийн гишүүд (эцэг эх,эхнэр, нөхөр, хүүхэд)-ээ ажлаасаа чөлөөлөгдөн асарвал тэтгэмж олгох  Байгалийн гамшиг, гэнэтийн осолд орж, орон байр, эд хөрөнгөний ноцтой хохирол учирсан тохиодоллд тэтгэмж олгох  Удаан хугацаагаар өвчилсөн тохиолдолд тэтгэмж олгох | Нэг удаагийн буцалтгүй тусламжид хамрагдагсдын тоо  Санхүүгийн тусламж, тэтгэмж хүртэгсдийн тоо, мөнгөн дүн |
| *Тав. Санхүү,төсвийн зохистой удирдлагыг хэрэгжүүлж, ил тод байдлыг хангасан байна* | | |
| 1.Төсвийн хөрөнгийг хэмнэлттэй, үр ашигтай зарцуулж өр авлагагүй ажиллах | Урсгал зардлыг бодитоы зарцуулж, төсвийн хэтрэлт гаргахгүй байх  Анхан шатны бүртгэлийг бүрэн гүйцэд хөтөлж хэвших | Санхүүгийн тайлангийн үзүүлэлтээр |
| 2.Төсвийн гүйцэтгэл, мэдээ тайлан ил тод байх | Санхүү, төсвийн гүйцэтгэлийн тайлан, мэдээг жил бүр тайлагнаж, хэвшүүлэх  Санхүүгийн сахилга батыг мөрдөж ажиллах | Санхүү,төрийн сангийн хэлтэст тайлагнасан, тушаасан байдлаар |
| 3.Шилэн дансанд мэдээллийг тухай бүр байршуулж байх | Санхүүгийн холбогдолтой мэдээллийг хуулийн хугацаанд тухай бүр Шилэн дансанд байршуулж мэдээлэх | www.Shilendans.gov.mn сайтаар шалгах |

**ХҮЛЭЭГДЭЖ БУЙ ҮР ДҮН**

* Гүйцэтгэлийн үр дүн, чанар сайжирна
* Хүний нөөцийн удирдлага бэхжинэ.
* Орчин үеийн дэвшилтэт техник,технологи нэвтэрнэ.
* Ажилтнуудын нийгмийн асуудал шийдэгдэнэ.

***Орчны шинжилгээ***

|  |  |
| --- | --- |
| Давуу тал | Сул тал |
| *1.Бүтэц, зохион байгуулалт*   * Хараат бус тогтолцоо бүрдсэн * Нэгдсэн төлөвлөгөөт зохион байгуулалтаар хяналтыг жил бүр хийдэг.   *2.Нөөц*   * Сургалт сурталчилгаа хийх боломжтой * Мэргэжлийн, ажлын туршлагатай боловсон хүчин бүрдсэн.   *3.Гарц*   * Хууль тогтоомжийн хэрэгжилтийг сайжруулж, санхүүгийн сахилга батыг дээшлүүлэх * Байгууллагын үнэ цэнийг нэмэгдүүлж, эрсдлээс урьдчилан сэргийлэх зөвлөмж өгөх   *4. Байгууллагын соёл*   * Орон нутгийн төсвийн бүрдүүлэлт, үр ашигтай зарцуулж байгаа эсэх, хуулийн хэрэгжилтийг хангуулахын төлөө ажилладаг. | *1.Бүтэц, зохион байгуулалт*   * Хууль эрх зүйн зохицуулалт хангалтгүй. * Байгууллагын үйл ажиллагааны зохицуулалт, хүний нөөц хангалтгүй * Улсын байцаагчдын аюулгүй байдлын баталгаа хангагдаагүй. * Идэвхижүүлэлтийн үйл ажиллагаа сул * Дотоод хяналт төлөвшөөгүй. * Ажилтнуудын ёс зүйн хариуцлагын тогтолцоо, хариуцлага тооцох механизм сул   *2.Нөөц*   * Компьютер тоног төхөөрөмжийн хүчин чадал шаардлага хангахгүй, 2007 оны тоног төхөөрөмжүүдтэй * Хүний нөөц дутмаг * Хүний нөөцийг хөгжүүлэх хөтөлбөргүй. * Мэргэшүүлэх сургалтын тасралтгүй тогтолцоо байхгүй * Төсвийн санхүүжилт үйл ажиллагаанд хүрэлцдэггүй.   *3.Гарц*   * Шийдвэрийн биелэлт хангалтгүй. * Хяналтын ажилд чанарын үнэлгээ хийгддэггүй.   *4.Байгууллагын соёл*   * Байцаагчдын үйл ажиллагаанд хяналт шалгалт зонхилж байгаагаас олон нийтийн дунд байгууллагын үйл ажиллагааг үнэлэх үнэлэмж сул. * Хяналт шалгалтын үйл ажиллагаанд хөндлөнгийн нөлөөлөл ихтэй |

Нөлөөллийн судалгаа

|  |  |
| --- | --- |
| **Улс төр**   * **Шууд нөлөөлөл**   Улс төрийн тогтворгүй орчин, чиг үүргийг шилжүүлснээс үйл ажиллагааны бүтэц, зохион байгуулалтын тогтвортой байдлыг алдагдуулах магадлалтай. | **Нийгэм-соёл**   * **Шууд бус нөлөөлөл**   Нягтлан бодох бүртгэлийн ажилтнуудсанхүүгийн программаар үйл ажиллагаагаа явуулдгаас өөрийн хийж байгаа зүйлдээ тавих хяналт сул |
| **Эдийн засаг**   * **Шууд нөлөөлөл**   Эрх бүхий байгууллагаас хөрөнгө оруулалтын болон үйл ажиллагааны санхүүжилтийн эх үүсвэрийг шийдэхгүй байх, зарцуулах эрхийг олгохгүй байх | **Технологи**   * **Шууд нөлөөлөл**   Орчин үеийн хүчин чадал бүхий тоног төхөөрөмж дутагдалтай, шинээр байгуулагдсан байгаа тул зарим зайлшгүй шаардлагатай тоног төхөөрөмжгүй.   * **Шууд бус нөлөөлөл**   Тус улсад дотоод аудитын туршлагатай боловсон хүчин байхгүй, шинэ тутам боловч сургалт дутмаг, сургалт хийгдсэн ч үйл ажиллагааг хэрэгжүүлэхэд хүндрэлтэй. |

|  |  |
| --- | --- |
| Боломж | Аюул занал |
| Байгууллагуудын санхүүгийн үйл ажиллагааг хэвийн явуулж байгаа эсэх, болзошгүй эрсдлээс урьдчилан сэргийлж дотоод хяналтын тогтолцооны суурь тавигдсан.  Бусад байгууллагатай ажлын уялдаа холбоо, гадаад харилцааг сайжруулах боломжтой. | Удирдах ажилтан, нягтлан бодогч нарын болон ажилтнуудын санхүүгийн мэдлэг, чадвар, хууль эрх зүйн мэдлэг дутмагаас шууд хамааралтай. Аж ахуйн нэгж, байгууллагад дотоод хяналт төлөвшөөгүй. Иймээс аливаа эрсдэл гарах магадлалтай.  Төсвийн санхүүжилтийн хэмжээ үйл ажиллагааны шаардлагыг хангадаггүй. |

**ЭРХЭМ ЗОРИЛГО, ЗОРИЛТУУД СТРАТЕГИУДЫН ЛОГИК ХОЛБОО**

Дундговь аймгийн Төсвийн ерөнхийлөн захирагчийн харьяаны байгууллагуудын санхүү, бүртгэлийн холбогдолтой хууль тогтоомж, стандартын хэрэгжилтийг хангуулан, байгууллагын үнэ цэнийг нэмэгдүүлэх,санхүүгийн аливаа учирч болзошгүй эрсдлээс урьдчилан сэргийлэхэд оршино.

Удирдлага зохион байгуулалтыг боловсронгуй болгож, харилцаа хамтын ажиллагааны удирдлагыг сайжруулна.

Мэдлэгт суурилсан суралцагч байгууллагыг хөгжүүлж, чадварлаг хүний нөөцийг бүрдүүлж, хөгжүүлнэ.

Техник тоног төхөөрөмжийг олон улсын жишигт хүргэж, материаллаг баазыг бэхжүүлнэ

Байгууллагын хөгжлийн төлөвлөгөөтэй уялдуулан ажилтнуудын нийгмийн асуудлыг шийдвэрлэнэ.

Менежментийг боловсронгуй болгоно.

Хүний нөөцийн удирдлагаар хангаж, боловсон хүчнийг хөгжүүлэн төлөвшүүлэх

Материалаг бааз, техник технологийг бэхжүүлнэ.

Хамт олны нийгмийн асуудлыг шийдвэрлэнэ.

**СТРАТЕГИЙН ТӨЛӨВЛӨГӨӨГ ХЭРЭГЖҮҮЛЭХЭД УДИРДЛАГААС**

**БАРИМТЛАХ БОДЛОГО**

Стратеги төлөвлөгөөг хэрэгжүүлэх удирдлага, хяналт, үнэлгээ

Дундговь аймгийн Санхүүгийн хяналт, аудитын албаны удирдлага зохион байгуулалтыг боловсронгуй болгож, харилцаа хамтын ажиллагааны удирдлагыг сайжруулах нь энэхүү стратеги төлөвлөгөөг хэрэгжүүлэх угтвар нөхцөл болох юм.

Санхүүгийн хяналт, аудитын албаны стратеги төлөвлөгөөний санхүүгийн хяналт шалгалтынулсын байцаагч /ахлах/, дотоод аудиторуудыг бодлогын удирдлагаар хангаж, дунд хугацааны үйл ажиллагааны хөтөлбөрт үндэслэн дунд болон богино хугацааны хөтөлбөр, төлөвлөгөөг нарийвчилан боловсруулж, хэрэгжүүлнэ. Эдгээр нь:

* Удирдлага зохион байгуулалтыг боловсронгуй болгож, харилцаа хамтын ажиллагааны удирдлагыг сайжруулах хөтөлбөр
* Мэдлэгт суурилсан суралцагч байгууллагыг хөгжүүлж, чадварлаг хүний нөөцийг бүрдүүлж, хөгжүүлэх хөтөлбөр
* Техник тоног төхөөрөмжийг олон улсын жишигт хүргэж, материаллаг баазыг бэхжүүлэх хөтөлбөр
* Байгууллагын хөгжлийн төлөвлөгөөтэй уялдуулан ажилтнуудын нийгмийн асуудлыг шийдвэрлэх хөтөлбөр

Дундговь аймгийн Санхүүгийн хяналт, аудитын албаны 2016-2018онуудад стратеги төлөвлөгөөг хэрэгжүүлэхийн тулд түүнтэй холбогдох хөгжлийн хөтөлбөр, төслүүдийг боловсруулах ажлыг шуурхай удирдлагаар хангаж, хэрэгжилтийг санхүүгийн хяналт шалгалтын улсын ахлах байцаагч, санхүүгийн хяналт шалгалтын улсын байцаагч, дотоод аудиторууд хариуцан зохион байгуулна.

**Санхүүгийн хяналт, аудитын албаны хөгжлийн зорилго, стратегийг**

**хэрэгжүүлэх бүтэц**

Стратеги төлөвлөгөөнд тусгагдсан хөгжлийн зорилгуудыг хэрэгжүүлэх үйл ажиллагааны явцад тухай бүр хяналт- шинжилгээ хийж, ахиц дэвшил, үйл ажиллагааны үр дагаврыг үнэлж дүгнэх ажлыг 2 үе шаттайгаар зохион байгуулна.Үүнд:

I-үе шат: стратеги төлөвлөгөөний эхний үе шатны үнэлгээ хийх

Хугацаа: 2016 оны 12 сар

II-үе шат: стратеги төлөвлөгөөний эцсийн шатны үнэлгээ хийх

Хугацаа: 2018 оны 12 сар

Байгууллагын удирдлагын зүгээс стратеги төлөвлөгөө түүнийг хэрэгжүүлэх үйл ажиллагааны биелэлтэнд байнга хяналт тавина.

Стратеги төлөвлөгөөнд тусгагдсан тодорхой зорилго, зорилтуудыг хангахад хөрөнгө оруулалтын бодлого хэрэгжүүлэх шаардлагатай.

Төлөвлөгөөг хэрэгжүүлэх явцад доор дурьдсан эрсдэл тохиолдолж болохыг анхаарах нь зүйтэй.

1. **Төр засгийн үйл ажиллагаанаас хамаарах эрсдэл**
   1. Төрийн удирдлагын тогтворгүй байдал, бүтэц зохион байгуулалтын өөрчлөлт
   2. Эрх зүйн зохицуулалт хангалтгүй
2. **Нийгэм, эдийн засгийн орчноос хамаарах эрсдэл**
   1. Эдийн засгийн бууралт, санхүү төсвийн хямралд орох
   2. Байгууллага, аж ахуйн нэгжид дотоод хяналт төлөвшихгүй байх нь гарч болзошгүй эрсдэл буурахгүй байхад нөлөөлнө.

**3.Байгууллагын дотоодод гарч болох эрсдэл**

3.1 Удирдлагын зохистой харилцаа бүрдэхгүй байх, дунд анхан шатанд хариуцлага сулрах

3.2 Хамт олны хөдөлмөрийн үнэлэмж, урамшуулал, хариуцлага тооцох, систем оновчтой бусаас чанарын төлөө шударга өрсөлдөөн бий болохгүй байх, тогтвор суурьшил буурах, улмаар үйл ажиллагааны чанар үр нөлөө дээшлэхгүй байх

3.3 Стратеги төлөвлөгөөний хэрэгжилтийн хяналт, үнэлгээний бүтэц байгуулагдахгүй байх буюу байгуулагдсан ч сайн ажиллахгүйгээс төлөвлөгөөний хэрэгжилтийг үнэлэх, эрчимжүүлэх ажил хангалтгүй явагдах, үр өгөөж нь муудах зэрэг нөлөөллийг тооцох нь зүйтэй.

**САНХҮҮГИЙН ХЯНАЛТ, АУДИТЫН АЛБАНЫ ДУНД ХУГАЦААНЫ ТӨЛӨВЛӨГӨӨ**

|  |  |  |  |  |
| --- | --- | --- | --- | --- |
| д/д | Хэрэгжүүлэх үйл ажиллагаа | 2019 | 2020 | 2021 |
| Нэг. *Нэг. Санхүүгийн хяналт шалгалт болон дотоод аудитыг хууль, олон улсын стандартын хүрээнд хэрэгжүүлж байгууллагын үнэ цэнийг нэмэгдүүлэхэд зөвлөн туслаж, төсвийн хөрөнгийн үр өгөөжийг нэмэгдүүлэх, төсвийн хөрөнгийн зарцуулалтад иргэд олон нийт хяналт тавих системийн хэрэгжилтийг сайжруулна.* | | | | | |
| 1.1 | Төсвийн ерөнхийлөн захирагчийн харъяа байгууллага, засгийн газрын тусгай сангууд, төсөл хөтөлбөр, төрийн болон орон нутгийн өмчит үйлдвэрийн газруудын төсвийн орлого бүрдүүлэлт, хөрөнгийн зарцуулалт, хадгалалт, хамгаалалт, бүртгэл, ашиглалт, нягтлан бодох бүртгэлийн үйл ажиллагаанд санхүүгийн хяналт шалгалтыг хараат бусаар гүйцэтгэх. | Баримтын болон явцын хяналт шалгалтыг бүх сумдад хийж хяналт шалгалтын дүнг Дотоод аудитын хорооны хурлаар хэлэлцүүлэх. | Баримтын болон явцын хяналт шалгалтыг бүх сумдад хийж хяналт шалгалтын дүнг Дотоод аудитын хорооны хурлаар хэлэлцүүлэх. | Баримтын болон явцын хяналт шалгалтыг бүх сумдад хийж хяналт шалгалтын дүнг Дотоод аудитын хорооны хурлаар хэлэлцүүлэх. |
| 1.2 | Төсвийн ерөнхийлөн захирагчийн харъяа байгууллага, засгийн газрын тусгай сангууд, төсөл хөтөлбөр, төрийн болон орон нутгийн өмчит үйлдвэрийн газруудын үйл ажиллагааг сайжруулах, үнэ цэнийг нэмэгдүүлэх зорилгоор дотоод аудитыг олон улсын стандарт, хуульд нийцүүлэн хийж үнэлэлт, дүгнэлт өгч зөвлөн туслана. | Аймаг , сумдын тусгай сангууд, Тухайлсан худалдан авах ажиллагааны үйл ажиллагаанд дотоод аудит хийж Дотоод аудитын хорооны хурлаар хэлэлцүүлэх. | Аймаг , сумдын тусгай сангууд, Тухайлсан худалдан авах ажиллагааны үйл ажиллагаанд дотоод аудит хийж Дотоод аудитын хорооны хурлаар хэлэлцүүлэх. | Аймаг , сумдын тусгай сангууд, Тухайлсан худалдан авах ажиллагааны үйл ажиллагаанд дотоод аудит хийж Дотоод аудитын хорооны хурлаар хэлэлцүүлэх.. |
| 1.3 | Төсвийн хөрөнгийн бүрдүүлэлт, хэрэгжилт, тайлагналт, хяналтыг иргэд олон нийтэд ил тод мэдээлэх хуулийн хэрэгжилтийг хангах зорилгоор шилэн дансны хэрэгжилтэд хяналт тавьж ажиллана. | Шилэн дансны 2018 он, 2019 оны хэрэгжилтэд улирал бүр шилэн дансны аудит хийж Дотоод аудитын хорооны хурлаар хэлэлцүүлэх. | Шилэн дансны хэрэгжилтэд улирал бүр шилэн дансны аудит хийж Дотоод аудитын хорооны хурлаар хэлэлцүүлэх. | Шилэн дансны хэрэгжилтэд улирал бүр шилэн дансны аудит хийж Дотоод аудитын хорооны хурлаар хэлэлцүүлэх. |
| Нэг.Удирдлага зохион байгуулалтыг боловсронгуй болгох чиглэлээр | | | | | |
| 1.1 | Байгууллагын өөрийн удирдлагыг бэхжүүлж, менежментийн чадамжийг дээшлүүлэх | + | + | + |
| 1.2 | Байгууллагын соёл, дэг журмыг сахин биелүүлэх |  | + | + |
| 1.3 | Байгууллагын дотоод хяналтыг төлөвшүүлж, үр дүнг дээшлүүлэх | + | + | + |
| 1.4 | Санхүүгийн хяналт шалгалт, дотоод аудитыг харилцан уялдаатай, үр нөлөөтэй хэрэгжүүлэхэд харилцагч, хамтран ажиллагч төрийн байгуууллагуудын ажиллагаа, үр ашигтай түншлэлийг өргөжүүлж, тэдний идэвхи оролцоог бий болгох |  | + | + |
| Хоёр. Хүний нөөцийг хөгжүүлэх чиглэлээр | | | | | |
| 2.1 | Ажилтнуудын сургалтын хэрэгцээг нарийвчлан тодорхойлж, ур чадварыг нэмэгдүүлэхэд чиглэсэн сургалтын хөтөлбөрийг бий болгож хэрэгжүүлэх | + | + | + |
| 2.2 | Хүний нөөцийн гүйцэтгэлийн шалгуур үзүүлэлтийг боловсруулан албан тушаалын тодорхойлолтод тусгах |  | + | + |
| 2.3 | Төрийн жинхэнэ албан хаагчийн зэрэг дэв ахиулах, албан тушаалд дэвшүүлэх, бодлогын зөв, оновчтой, ил тод тогтолцоог бүрдүүлж, ажилтнуудын мэдлэг, ур чадварыг дээшлүүлэх | + | + | + |
| Гурав.Техник, тоног төхөөрөмжийн хөгжлийн чиглэлээр | | | | | |
| 3.1 | Ажилчдын суурин болон зөөврийн компьютеруудын хүчин чадлыг сайжруулах шинэчлэх | + | + | + |
| 3.2 | Хяналт шалгалтанд ашиглах өөрийн автомашинтай болох |  | + | + |
| 3.3 | Хяналт шалгалт, сургалт зохион байгуулахад ашиглах тоног төхөөрөмжтэй болох |  | + | + |
| Дөрөв. Ажилтнуудын нийгмийн асуудлыг шийдвэрлэх чиглэлээр | | | | | |
| 4.1 | Албан хаагчдын эрүүл мэндийг хамгаалж, урьдчилан сэргийлэх арга хэмжээг тогтмолжуулах | + | + | + |
| 4.2 | Ажилтнуудын нийгмийн гол асуудал болох орон сууцны нөхцөлийг сайжруулах |  | + | + |
| 4.3 | Хамт олны нийгмийн бусад нийтлэг асуудлыг шийдвэрлэх | + | + | + |
| Тав. Санхүүгийн чиглэлээр | | | | | |
| 5.1 | Төсвийн хөрөнгийг хэмнэлттэй, үр ашигтай зарцуулж өр авлагагүй ажиллах | + | + | + |
| 5.2 | Төсвийн гүйцэтгэл, мэдээ тайлан ил тод байх | + | + | + |
| 5.3 | Шилэн дансанд мэдээллийг тухай бүр байршуулах | + | + | + |

**Удирдлага, зохион байгуулалтын хөгжлийн хөтөлбөр**

Хөтөлбөрийн зорилго:

Удирдлага зохион байгуулалтыг боловсронгуй болгож, харилцаа хамтын ажиллагааны удирдлагыг сайжруулна.

Хөтөлбөрийн дэвшүүлж буй зорилтууд:

1. Байгууллагын өөрийн удирдлагыг бэхжүүлж, дээшлүүлэх
2. Байгууллагын соёл, дэг журмыг сахин биелүүлэх
3. Байгууллагын дотоод хяналтыг төлөвшүүлж, үр дүнг дээшлүүлэх
4. Санхүүгийн хяналт шалгалт, дотоод аудитыг харилцан уялдаатай, үр нөлөөтэй хэрэгжүүлэхэд харилцагч, хамтран ажиллагч төрийн байгууллагуудын хамтын ажиллагаа, үр ашигтай түншлэлийг өргөжүүлж, тэдний идэвх оролцоог бий болгох.

ҮЙЛ АЖИЛЛАГАА

|  |  |  |  |
| --- | --- | --- | --- |
| Үйл ажиллагаа | Хийгдэх ажлууд ба хэрэгжүүлэх арга зам | Хариуцах нэгж, хамтран ажиллагч | Төсөв |
| Байгууллагын өөрийн удирдлагыг бэхжүүлж, дээшлүүлэх | Байгууллагын менежментийг тодорхойлох | Албаны дарга, санхүүгийн хяналт шалгалтын улсын ахлах байцаагч |  |
| Байгууллагын соёл, дэг журмыг сахин биелүүлэх | Захирах, захирагдах ёсны зарчмыг баримтлах  Ашиг сонирхлын зөрчлөөс ангид байж, ёс зүйтэй хяналтыг төлөвшүүлэн, шударга бус явдалтай эвлэршгүй байж, бусдыг манлайлах  Төрийн үйлчилгээг цаг алдалгүй, олон нийтэд чанартай, хүртээмжтэй соёлтой хүргэж, тэдний итгэл үнэмшлийг хүлээх | Байгууллагын удирдлага, улсын ахлах байцаагчид, улсын байцаагчид, дотоод аудитор, ажилтнууд |  |
| Байгууллагын дотоод хяналтыг төлөвшүүлж, үр дүнг дээшлүүлэх | Байгууллагын дотоод хяналтын журмыг боловсронгуй болгож, төлөвлөгөөт хяналтыг тогтмолжуулж, үр дүнг хамт олны хурлаар хэлэлцүүлэх, тайлагнах  Дотоод хяналтын бүртгэлийг нэгж бүрт хөтөлж, мэдээллийн сан бүрдүүлэх | Дотоод хяналтын баг |  |
| Санхүүгийн хяналт шалгалт, дотоод аудитыг харилцан уялдаатай, үр нөлөөтэй хэрэгжүүлэхэд харилцагч, хамтран ажиллагч төрийн байгуууллагуудын хамтын ажиллагаа, үр ашигтай түншлэлийг өргөжүүлж, тэдний идэвхи оролцоог бий болгох | Байгуууллага, аж ахуй нэгжүүдийн дотоод хяналтыг төлөвшүүлж, мэргэжлийн удирдлагаар хангах, дэмжлэг үзүүлэх  Болзошгүй эрсдэлээс урьдчилан сэргийлэх, хяналт шалгалтын мэдээллийг олон нийтэд хүргэх, шаардлагатай тохиолдолд төрийн бусад байгууллагуудтай хамтарч ажиллах | Байгууллагын удирдлага  Санхүүгийн хяналт шалгалтын улсын ахлах байцаагчид  Улсын байцаагчид  Дотоод аудитор |  |

**Хөтөлбөрийг хамрах цар, хүрээ:** Санхүүгийн хяналт, аудитын албаны удирдлага, санхүүгийн хяналт шалгалтын улсын ахлах байцаагч, санхүүгийн хяналт шалгалтын улсын байцаагч, дотоод аудитор

**Хөтөлбөрийн үргэлжлэх хугацаа:**

|  |  |  |  |
| --- | --- | --- | --- |
| Үе шатууд | Үйл ажиллагаа | Цаг хугацаа | Тайлбар |
| Нэгдүгээр үе шат | Судалгаа шинжилгээ | 2019.01.01  2019.12.24 | Бүх улсын байцаагч, дотоод аудиторууд |
| Хоёрдугаар үе шат | Удирдлагын бүтэц зохион байгуулалтын уялдаа холбоог сайжруулах | 2020.01.01  2020.12.28 |
| Гуравдугаар үе шат | Өөрчлөлтийг хэвшүүлэх үе шат | 2021.01.01  2021.12.29 |

**Хөтөлбөрийн санхүүжилт:** Байгууллагын батлагдсан төсвийн хүрээнд тухай бүр шйидвэрлэнэ.

**Хүрэх үр дүн:**

* Менежментийн шинэчлэлийг амжилттай хэрэгжүүлэх таатай нөхцөлийг бүрдүүлнэ.
* Багаар ажиллах чадвар дээшилнэ.
* Байгууллагын чадамжийн индексийг тодорхойлж хэвшинэ.

**Хүний нөөцийн хөгжлийн хөтөлбөр**

**Хөгжлийн зорилго:**

Мэдлэгт суурилсан суралцагч байгууллагыг хөгжүүлж, чадварлаг хүний нөөцийг бүрдүүлж, хөгжүүлнэ.

**Хөтөлбөрийн дэвшүүлж буй зорилтууд:**

1. Ажилтнуудын сургалтын хэрэгцээг нарийвчлан тодорхойлж, ур чадварыг нэмэгдүүлэхэд чиглэсэн тасралтгүй үргэлжлэх сургалтын хөтөлбөрийг бий болгож хэрэгжүүлэх
2. Хүний нөөцийн гүйцэтгэлийн шалгуур үзүүлэлтийг боловсруулан албан тушаалын тодорхойлолтод тусгах
3. Албан тушаалд дэвшүүлэх бодлогын зөв, оновчтой, ил тод тогтолцоог бүрдүүлж, ажилтнуудын мэдлэг, ур чадварын эрүүл өрсөлдөөний зарчмыг баримтлах

ҮЙЛ АЖИЛЛАГАА

|  |  |  |  |
| --- | --- | --- | --- |
| Үйл ажиллагаа | Хийгдэх ажлууд ба хэрэгжүүлэх арга зам | Хариуцах нэгж, хамтран ажиллагч | Төсөв |
| Ажилтнуудын сургалтын хэрэгцээг нарийвчлан тодорхойлж, ур чадварыг нэмэгдүүлэхэд чиглэсэн сургалтын хөтөлбөрийг бий болгож хэрэгжүүлэх | Мэргэшсэн нягтлан бодогчийн эрх олгох, сунгах тасралтгүй боловсролын сургалтуудад хамрагдах  Дотоод аудиторуудын үндсэн мэдлэг олгох сургалтанд хамрагдах  Улсын салбарын мэргэшсэн дотоод аудиторын давтан сургалтанд аудиторуудыг бүрэн хамруулах  Шинээр нэмэгдсэн тоног төхөөрөмжийг үйл ажиллагаандаа бүрэн ашиглах чадварыг сайжруулах | Санхүүгийн хяналт шалгалтын улсын ахлах байцаагч  Улсын  Байцаагчид  Дотоод аудиторууд | Батлагдсан төсвийн хүрээнд |
| Хүний нөөцийн гүйцэтгэлийн шалгуур үзүүлэлтийг боловсруулан албан тушаалын тодорхойлолтод тусгах | Ажлын ачааллын бодит байдлын талаар судалгаа хийх  Ажлын байрны шинжилгээнд үндэслэн, ажлын байрны тодорхойлолтуудыг шинэчлэх | Санхүүгийн хяналт шалгалтын улсын ахлах байцаагч |  |
| Төрийн жинхэнэ албан хаагчийн зэрэг дэв ахиулах, албан тушаалд дэвшүүлэх бодлогын зөв, оновчтой, ил тод тогтолцоог бүрдүүлж, ажилтнуудын мэдлэг, ур чадварыг дээшлүүлэх | Хөдөлмөрийн бүтээмжийг бодитой үнэлдэг тогтолцоог бий болгож, байгуулллагын дотоод дүрэм, журамд тусгах | Санхүүгийн хяналт шалгалтын улсын ахлах байцаагч |  |

**Хөтөлбөрийн хамрах хүрээ:** Санхүүгийн хяналт, аудитын албаныудирдлага, улсын ахлах байцаагч, улсын байцаагч, дотоод аудитор, ажилтнууд

**Хөтөлбөрийн үргэлжлэх цаг хугацаа**

|  |  |  |  |
| --- | --- | --- | --- |
| Үе шатууд | Үйл ажиллагаа | Цаг хугацаа | Тайлбар |
| Нэгдүгээр үе шат | Судалгаа шинжилгээ | 2019.01.01  2019.03.31 |  |
| Хоёрдугаар үе шат | Ажилтнуудыг холбогдох сургалтанд дэс дараатайгаар хамруулах | 2019.03.31  2019.12.31 |
| Гуравдугаар үе шат | Ажилтнуудыг холбогдох сургалтанд дэс дараатайгаар хамруулах | 2020.01.01  2021.12.24 |

**Хөтөлбөрийн санхүүжилт:** Батлагдсан төсвийн хүрээнд

**Хүрэх үр дүн:**

* Хүний нөөцийн удирдлагыг бэхжүүлж хүний нөөцийг хөгжүүлэх нөхцөл бүрдэнэ.
* Байгууллагын дотоод уур амьсгал, соёлыг дээшлүүлж, өндөр бүтээмж бүхий боловсон хүчинтэй болно.
* Үйл ажиллагааны чанар сайжирч нэр хүнд дээшилнэ.

**Техник, тоног төхөөрөмжийн хөгжлийн хөтөлбөр**

**Хөгжлийн зорилго**

Техник тоног төхөөрөмжийг олон улсын жишигт хүргэж, материаллаг баазыг бэхжүүлнэ.

**Хөгжлийн дэвшүүлж буй зорилтууд**:

1. Ажилчдын суурин болон зөөврийн компьютеруудын хүчин чадлыг сайжруулах, шинэчлэх
2. Хяналт шалгалтанд ашиглах автомашинтай болох
3. Хяналт шалгалт, сургалт зохион байгуулахад ашиглах тоног төхөөрөмжтэй болгох

ҮЙЛ АЖИЛЛАГАА

|  |  |  |  |
| --- | --- | --- | --- |
| Үйл ажиллагаа | Хийгдэх ажлууд ба хэрэгжүүлэх арга зам | Хариуцах нэгж, хамтран ажиллагч | Төсөв |
| Ажилчдын суурин болон зөөврийн компьютеруудын хүчин чадлыг сайжруулах, шинэчлэх | Байгууллагын хэмжээнд ашиглагдаж байгаа компьютерийн үзүүлэлтийг тодорхойлох  Лицензтэй хэрэглээний, антивирусын болон системийн программ хангамж авч ашиглаж, хэвших | Байгууллагын удирдлага | 12000,0 мян.төг |
| Санхүүгийн хяналт шалгалтанд ашиглах автомашинтай болох | Батлагдсан төсвийн хүрээнд шийдвэрлэх | Байгууллагын удирдлага | 20000,0 мян.төг |
| Хяналт шалгалт, сургалт зохион байгуулахад ашиглах тоног төхөөрөмжтэй болгох | Батлагдсан төсөв, орон нутгийн төсвийн хөрөнгө оруулалт | Байгууллагын удирдлага | 5000,0 мян. төг |

**Хөтөлбөрийн хамрах хүрээ:**Санхүүгийн хяналт, аудитын албаны удирдлага, санхүүгийн улсын ахлах байцаагч, улсын байцаагч,дотоод аудитор, ажилтнууд

**Хөтөлбөрийн үргэлжлэх цаг хугацаа**

|  |  |  |  |
| --- | --- | --- | --- |
| Үе шатууд | Үйл ажиллагаа | Цаг хугацаа | Тайлбар |
| Нэгдүгээр үе шат | Судалгаа шинжилгээ | 2019.01.01  2019.03.31 |  |
| Хоёрдугаар үе шат | Батлагдсан төсвийн хүрээнд тоног төхөөрөмжийг сайжруулж, автомашинтай болох | 2020.03.31  2020.12.23 |  |
| Гуравдугаар үе шат | Хяналт шалгалт, сургалт зохион байгуулахад шаардлагатай тоног төхөөрөмжтэй болох | 2020.01.01  2021.12.24 |  |

**Хөтөлбөрийн санхүүжилт: Батлагдсан төсвийн хүрээнд тухай бүр шийдвэрлэнэ.**

**Хүрэх үр дүн**

* Хүчин чадал сайтай, техник тоног төхөөрөмжөөр хангагдсанаар ажлын бүтээл, ажиллах нөхцөл сайжирна.
* Хяналт шалгалтанд зарцуулах хугацаа ихэсч, үр дүнд ахиц гарна.

**Ажилтнуудын нийгмийн асуудлыг шийдвэрлэх хөгжлийн хөтөлбөр**

**Хөгжлийн зорилго**

Байгууллагын хөгжлийн төлөвлөгөөтэй уялдуулан ажилтнуудын нийгмийн асуудлыг шийдвэрлэнэ.

**Хөгжлийн дэвшүүлж буй зорилтууд**:

1. Албан хаагчдын эрүүл мэндийг хамгаалж, урьдчилан сэргийлэх арга хэмжээг тогтмолжуулах
2. Ажилтнуудын нийгмийн гол асуудал болох орон сууцны нөхцөлийг сайжруулах, орон сууцтай болох талаар холбогдох газруудтай хамтран ажиллах
3. Хамт олны нийгмийн бусад нийтлэг асуудлыг шийдвэрлэх

ҮЙЛ АЖИЛЛАГАА

|  |  |  |  |
| --- | --- | --- | --- |
| Үйл ажиллагаа | Хийгдэх ажлууд ба хэрэгжүүлэх арга зам | Хариуцах нэгж, хамтран ажиллагч | Төсөв |
| Албан хаагчдын эрүүл мэндийг хамгаалж, урьдчилан сэргийлэх арга хэмжээг тогтмолжуулах | Ажилтнуудыг эрүүл мэндийн бүрдмэл үзлэгт жил бүр хамруулах  Ажилтнуудыг чийрэгжүүлэх арга хэмжээг зохион байгуулах | Санхүүгийн хяналт шалгалтын улсын ахлах байцаагч  Санхүүгийн хяналт шалгалтын улсын байцаагч |  |
| Ажилтнуудын нийгмийн гол асуудал болох орон сууцны нөхцөлийг сайжруулах | Орон сууцны хэрэгцээний талаар бодитой судалгаа гаргах  Хэрэгцээнд тулгуурлан төлөвлөгөө боловсруулах | Санхүүгийн хяналт шалгалтын улсын ахлах байцаагч |  |
| Хамт олны нийгмийн бусад нийтлэг асуудлыг шийдвэрлэх | ***Тусламж:***Орон сууцны нөхцөлөө сайжруулахад нь зориулан нэг удаагийн санхүүгийн буцалтгүй тусламж үзүүлэх  Шинээр гэр бүл болоход нь санхүүгийн буцалтгүй тусламж үзүүлэх  Хүүхэд төрүүлэх, хүүхэд үрчлэн авахад нь санхүүгийн буцалтгүй тусламж үзүүлэх  ***Тэтгэмж:***Хүнд өвчтэй гэр бүлийн гишүүд (эцэг эх,эхнэр, нөхөр, хүүхэд)-ээ ажлаасаа чөлөөлөгдөн асарвал тэтгэмж олгох  Байгалийн гамшиг, гэнэтийн осолд орж, орон байр, эд хөрөнгөний ноцтой хохирол учирсан тохиоëäолд тэтгэмж олгох  Удаан хугацаагаар өвчилсөн тохиолдолд тэтгэмж олгох | Албаны дарга |  |

**Хөтөлбөрийн хамрах хүрээ, зорилтот бүлгүүд**: Санхүүгийн хяналт, аудитын албаны удирдлага, улсын ахлах байцаагч, улсын байцаагч, дотоод аудитор

**Хөтөлбөрийн үргэлжлэх цаг хугацаа**

|  |  |  |  |
| --- | --- | --- | --- |
| Үе шатууд | Үйл ажиллагаа | Цаг хугацаа | Тайлбар |
| Нэгдүгээр үе шат | Судалгаа шинжилгээ | 2019.01.01  2019.03.31 |  |
| Хоёрдугаар үе шат | Нийгмийн асуудлыг батлагдсан төсвийн хүрээнд тухай бүр шийдвэрлэх | 2019.03.31  2019.12.23 |  |
| Гуравдугаар үе шат | Батлагдсан төсвийн хүрээнд болон аймгийн удирдлагуудад асуудал дэвшүүлж, шийдвэрлүүлэх | 2020.01.01  2021.12.24 |  |

**Хөтөлбөрийн санхүүжилт : Батлагдсан төсвийн хүрээнд**

**Хүрэх үр дүн**

* Хамт олны нийгмийн бусад нийтлэг асуудлууд шийдвэрлэгдэнэ.
* Хамт олны орон сууцны асуудал тодорхой хэмжээнд шийдвэрлэгдэнэ.

**ДУНДГОВЬ АЙМГИЙН САНХҮҮГИЙН ХЯНАЛТ, АУДИТЫН АЛБА**